เงินบาทเคลื่อนไหวตามภูมิภาค ขณะตลาดรอฟังถ้อยแถลงประธานเฟด
ค่าเงินบาทปิดตลาดเย็นนี้ (8 ก.พ.) ที่ระดับ 35.50 บาท/ดอลลาร์ แข็งค่าจากเปิดตลาดเช้าที่ระดับ 35.53 บาท/ดอลลาร์ ระหว่างวันเงินบาทเคลื่อนไหวตามภูมิภาคในกรอบระหว่าง 35.50-35.58 บาท/ดอลลาร์ แต่ยังไม่มีปัจจัยใหม่เข้ามา
8 ก.พ. 2559

นักบริหารเงิน เปิดเผยถึงค่าเงินบาทปิดตลาดเย็นนี้ (8 ก.พ.) ที่ระดับ 35.50 บาท/ดอลลาร์ แข็งค่าจากเปิดตลาดเช้าที่ระดับ 35.53 บาท/ดอลลาร์ ระหว่างวันเงินบาทเคลื่อนไหวตามภูมิภาคในกรอบระหว่าง 35.50-35.58  บาท/ดอลลาร์ แต่ยังไม่มีปัจจัยใหม่เข้ามา
ทิศทางทรงตัวค่อนข้างนิ่ง เนื่องจากตลาดเอเซียบางประเทศเป็นวันหยุดในช่วงเทศกาลตรุษจีน”บาทเคลื่อนไหวตามภูมิภาค แต่ยังไม่มีปัจจัยใหม่เข้ามา วันนี้ปิดตลาดแข็งค่าสุดของวัน” นักบริหารเงินกล่าว
ตลาดจับตาดูการแถลงนโยบายต่อสภาคองเกรสของประธานธนาคารกลางสหรัฐ (FED) ในคืนวันพุธ ขณะที่นักบริหารเงินคาดกรอบการเคลื่อนไหวของเงินบาทในวันพรุ่งนี้ไว้ระหว่าง 35.45-35.60 บาท/ดอลลาร์ “ไม่น่าจะแข็งค่าไปมากกว่านี้ ตลาดคงรอดูประธานเฟดแถลงต่อสภาคองเกรสในวันพุธ” นักบริหารเงินกล่าว
 
ที่มา: สำนักข่าวอินโฟเควสท์